Spørsmål til høring
Vi forventer ikke at dere svarer på alle spørsmålene. Noen av spørsmålene er i hovedsak rettet mot offentlig sektor som tilbyr data, mens andre spørsmål er rettet mot brukere av dataene (næringsliv, forskning, presse, sivilsamfunn, osv.). Dere kan svare på spørsmålene som er relevant for dere.
Høringen er åpen, og alle kan sende inn innspill. Rådet ber om at svar sendes inn ved hjelp av denne svarmalen.
Navn, enten på virksomheten du representerer, eller deg som privatperson:
Skriv her: Språkrådet
Hva beskriver best deg/dere som avsender:
☒  Offentlig virksomhet (statlig, kommunal eller fylkeskommunal)
☐  Næringsliv (privat virksomhet eller bransjeorganisasjon)
☐  Forskning eller utdanning
☐  Presse eller medier
☐  Sivilsamfunn eller interesseorganisasjon
☐  Privatperson
☐  Annen – Beskriv gjerne her:

Veilederens relevans og nytteverdi
På hvilken måte kan veilederen være nyttig for offentlige virksomheter som tilgjengeliggjør data?
Veilederen kan være nyttig for virksomheter som er kommet såpass langt i løpet om å dele data at de allerede har orden på hvilke datasett de har, og i hvilken grad de kan være åpne eller bør skjermes. Den gir i mindre grad svar på hva offentlige virksomheter som ønsker å ta i bruk egne datasett, bør gjøre for å lett kunne dele dem etterpå. Særlig gjelder dette språkdata. Alle offentlige virksomheter sitter på språkdata som kan brukes i modellutvikling, både i store, nasjonale grunnmodeller og til videretrening i lokale løsninger, for eksempel prateroboter. 
Virksomhetene bør få avklaringer om:
· anonymisering av tekster 
· språkforbedring og kvalitetssikring av tekster (før trening)
· det er forskjeller på behandling av tekst som skal brukes internt og tekst som skal brukes eksternt (for eksempel til trening av nasjonale modeller), og tekst som skal brukes til andre typer trening, eller som systeminstrukser (system prompts)
Språkrådet foreslår at det lages en egen oppskrift på hvordan offentlige virksomheter skal tilrettelegge språkdata for bruk og deling, og at det lenkes til oppskriften fra veilederen.

Et sentralt mål er at data skal være enkle å finne, forstå og ta i bruk. Rådet ønsker særlig innspill fra virksomheter og personer som bruker data fra offentlig sektor. 
Dekker veilederen de behovene dere har som brukere av offentlige data? Er det viktige brukerbehov som ikke er omtalt?
Behovene for de som trenger språkdata, kan være annerledes enn for andre databrukere. Språkdata er data som brukes til å trene en språkmodell, og kommer i form av tekst eller tale. 
Mens en elektroingeniør kanskje trenger konkrete, spesifikke data fra et bestemt kraftverk, og datasettet kan være på noen få megabyte, vil en som skal trene språkmodeller, trenge store tekstvolum. Språkmodellutvikleren vil ha behov eller ønske om større nedlastingsenheter, for eksempel «all tilgjengelig tekst om kraftsverkrelaterte temaer, nedlastbar som helhet». 
Vi er usikre på om veilederen tar høyde for at språkmodellutviklere har behov for store tekstvolum
Hva kan man gjøre i offentlig sektor gjøre for å sikre at veilederen blir tatt i bruk og har en positiv effekt?
Skriv inn svaret deres her:
Rådet foreslår at veilederen erstatter Retningslinjer ved tilgjengeliggjøring av offentlige data (lenke til regjeringen.no). Rådet mener at en veileder er mer fleksibel og enklere å holde oppdatert. Samtidig kan en veileder oppfattes som mindre forpliktende enn et rundskriv og/eller retningslinjer.  Hvilke fordeler og ulemper ser dere med at det er en veileder fremfor retningslinjer?
Skriv inn svaret deres her:
Skillet mellom krav og anbefalinger
Veilederen skiller mellom gjeldende og kommende rettslige krav på den ene siden, og anbefalinger for god praksis på den andre siden. Rådet ønsker innspill på om denne balansen er hensiktsmessig og forståelig.
Er forskjellen på krav og anbefalinger hensiktsmessig og forståelig? Er det anbefalinger som i realiteten er krav, og i så fall, etter hvilket regelverk?
Skriv inn svaret deres her: 
Forskjellen på krav og anbefalinger er forståelig, men vi er usikre på hvor kravene til datasett av høy verdi kommer inn i veilederen.
FAIR-prinsippene
Veilederen viser til de internasjonale FAIR-prinsippene. FAIR står for Findable, Accessible, Interoperable, Reusable. Dette er en større endring sammenlignet med de nåværende retningslinjene ved tilgjengeliggjøring av offentlige data. Rådet har selv definert ambisjonsnivåene, som en hjelp for offentlige virksomheter når de skal vurdere hvilke prinsipper de bør etterleve.
På hvilken måte har det en verdi for databrukere om offentlig sektor i større grad etterlever FAIR-prinsippene? Eventuelt hvis det ikke har verdi, hvorfor ikke? Er FAIR-prinsippene gjennomførbare og mulig å etterleve for offentlige virksomheter som deler data?
Skriv inn svaret deres her:
Er rådets ambisjonsnivåer for FAIR-prinsippene forståelig og hensiktsmessig? Bør ambisjonsnivået justeres for noen av prinsippene, og i så fall hvilke og hvordan?
Skriv inn svaret deres her:
Er oversettelsene av prinsippene forståelig, og gjengir de meningsinnholdet fra originalspråket, engelsk? Hvilken norsk oversettelse av “Findable” er mest dekkende og presis - “gjenfinnbar” eller “søkbar”? Er det andre begreper som bør vurderes?
Skriv inn svaret deres her:
Både «gjenfinnbar», «søkbar» og flerordsuttrykk som «lette å finne» har vært brukt i oversettelser av «findable» i forbindelse med FAIR-prinsippene. 
I EUs termbase er den svenske og den danske oversettelsen av «findable» hhv «sökbara» og «søgbare», i betydningen 'mulig å søke opp / søke seg fram til’. Men ordet «søkbar» kan også tolkes som ‘mulig å søke i’ (for eksempel i en søkbar database). 
Språkrådet mener «gjenfinnbar» og «lette å finne» best dekker begrepets meningsinnhold og er minst tvetydige.
Andre innspill
Vi ønsker også innspill som ikke dekkes av spørsmålene over. Dette kan være synspunkter på enkeltpunkter i veilederen, forhold vi ikke har spurt om, eller andre perspektiver dere mener er relevante.
Er det noe i veilederen dere ønsker å kommentere spesifikt, bruker dere gjerne overskriftene og nummereringen fra veilederen.
Skriv inn svaret deres her:
1) Språkrådet mener at veilederen godt kan utvides til å inkludere hvordan man finner data i egen virksomhet, eller eventuelt peke på andre dokumenter/veiledere som hjelper virksomhetene å finne data. Særlig gjelder dette språkdata, som ofte Ikke er strukturert som datasett.
2) Vi foreslår også å inkludere en konkret og praktisk beskrivelse av en situasjon der en person eller virksomhet skal vurdere hvorvidt et datasett skal tilgjengeliggjøres eller ikke. Den kan f.eks. starte slik:
 «Dette er Lise. Hun har fått ansvar for å vurdere om datasett X kan tilgjengeliggjøres. Det koster litt innsats internt i virksomheten, det er noen GDPR-spørsmål, men Lise har nettopp vært på et open-source-seminar og er utrolig motivert til å få til noe. Følg hennes resonnementer […].
3) Veilederen er på 12 sider. Språkrådet foreslår en kortversjon som er mer lettlest, for eksempel: 10 ting å tenke på når du skal bestemme deg for om og hvordan du kan dele data.



